Vitenskapsåret 1747

Vitenskapsåret 1747 er en oversikt over hendelser, prisvinnere, fødte og avdøde personer med tilknytning til vitenskap i 1747.

Oppdagelsesreiser
 24. juni – 14. oktober – De britiske skipene «Dobbs» og «California», under kapteinene William Moore og Francis Smith, utforsker Hudsonbukta, og konkluderer at Nordvestpassasjen ikke er tilgjengelig den veien.

Fysikk
 2. juli – Benjamin Robins holder en presentasjon for Royal Society, og beskriver fysikken ved et roterende prosjektil etter eksperimenter med rifleløp.

Kjemi
 Andreas Sigismund Marggraf oppdager ved hjelp av mikroskop at bete inneholder sukkerkrystaller. Dette førte senere til framveksten av sukkerindustrien.

Matematikk
 Jean le Rond d'Alembert anvender for første gang partielle differensialligninger i matematisk fysikk.

Medisin
 Albrecht von Haller får publisert avhandlingen «Experiments in the Anatomy of Respiration» (Eksperimenter i åndedrettsanatomien).
 Ukjent dato - James Lind gjennomfører et av de første kontrollerte eksperimentene i klinisk medisin, om sitrusfruktens virkning som botemiddel mot skjørbuk.

Prisvinnere
 Copleymedaljen: Gowin Knight, britisk oppfinner, for utvikling av kompass med magnetisert stål.

Institusjoner
 École royale des ponts et chaussées blir etabert. Paris.

Fødsler
 19. januar - Johann Elert Bode (død 1826), tysk astronom.
 Ukjent dato − Pierre Joseph Bonnaterre (død 1804), fransk naturhistoriker.

Dødsfall
 8. august - Mårten Triewald (født 1691), svensk amatørfysiker.
 Ukjent dato − Johann Heinrich von Heucher (født 1677), tysk botaniker.

Referanser